царѝ и кня́зи да стеку́тся, и цр҃и́цѣ да воспле́щутъ въ пѣ́снехъ, цр҃я̀ ро́ждшей, сме́ртію ѡдержи̂мыя пе́рвѣе, разрѣши́ти чл҃вѣколю́бнѡ благоизво́лившаго: па́стыри и учи́тели, до́брагѡ па́стыря пречс̑тую мт҃рь, соше́дшеся восхва́лимъ, свѣ́щникъ златоза́рный, свѣтоно́сный ѻ́блакъ, нб҃съ простра́ннѣйшу, ѡдушевле́нный же ківѡ́тъ,ѻгнезра́чный влд̑ченъ прс̑то́лъ, маннопріе́мную злату́ю ста́мну, затворе́нную сло́ва две́рь, всѣ́хъ хрс̑тіа́нъ прибѣ́жище, пѣ́сньми бг҃огла́сными похваля́юще, си́це рце́мъ: пала́то сло́ва, сподо́би смире́нныхъ на́съ небе́снагѡ црс̑твія, ничто́же бо невозмо́жно хода́тайству твоему̀